Монстр (фільм)

«Монстр» () — паўднёвакарэйскі мастацкі фільм рэжысёра Пон Джун Хо, зняты ў 2006 годзе. На момант заканчэння праката 8 лістапада 2006 года фільм паглядзелі 13 мільёнаў гледачоў, і ён стаў самым касавым южнакарэйскім фільмам за ўсю гісторыю назіранняў.

 Сюжэт 
Амерыканскі ваенны патолагаанатам загадвае свайму карэйскаму памочніку парушыць пратакол і выліць 200 бутэлек фармальдэгіду ў каналізацыю, якая вядзе да ракі Ханган. Памочнік пярэчыць, але спроба супраціву не прыводзіць да змены загаду. Праз некалькі гадоў, двое рыбакоў вылоўліваюць з ракі нейкую дзіўную істоту, якая кусае аднаго з іх, і той губляе яе ў раку.

Пак Ган Ту (Сон Кан Хо) — бесталковы 36-гадовы хлопец, які дапамагае кіраваць кавярняй на беразе ракі свайму бацьку Хі Пону (Пён Хі Пон). У яго ёсць дачка Хен То (Кхо Ах Тон), якая вучыцца ў школе. Сястра Ган Ту, Нам Джу (Пэ Ду На), займаецца стральбой з лука і ледзь не становіцца чэмпіёнкай нацыянальнага спаборніцтва, аднак з-за марудлівасці не паспявае зрабіць апошні стрэл і атрымлівае толькі бронзавы медаль. Малодшы брат Ган Ту, Нам Іль (Пак Хэ Іль), былы алкаголік, які нічога не робіць з таго часу, як скончыў універсітэт.

Ган Ту абслугоўвае кліентаў і бачыць, што каля ракі збіраецца натоўп, разглядаючы нейкую вялікую істоту, якая вісіць пад мастом. Монстр скача ў ваду і плыве да берага. Людзі пачынаюць кідаць у ваду ежу і іншыя прадметы. Праз некалькі імгненняў монстр з’яўляецца на беразе і пачынае нападаць на людзей і жэрці іх. Ган Ту і амерыканскі салдат, якога завуць Дональд, спрабуюць змагацца з істотай. Ган Ту ўцякае, хапаючы за руку Хен То, але часова адпускае руку сваёй дачкі і машынальна хапае іншую дзяўчынку. Праз некаторы час, ён азіраецца і бачыць, што істота цягне Хен То ў раку і знікае разам з ёй пад вадой.

Сям’я аплаквае дзяўчынку ў прытулку, прызначаным для ахвяраў нападу. Ган Ту ізалююць ў бальніцы, пасля таго, як ён кажа, што кантактаваў з монстрам. Карэйскі ўрад аб’яўляе, што істота з’яўляецца не толькі прамой небяспекай, але і носьбітам невядомага смяротнага віруса, якім заразіўся Дональд. Хен То тэлефануе Ган Ту і паведамляе, што яна не мёртвая, а знаходзіцца ў каналізацыі. Ган Ту спрабуе растлумачыць іншым, але яму не вераць. Толькі Хі Пон верыць свайму сыну. Яны захопліваюць грузавік, два ахоўных касцюма, зброю і карту каналізацыйнай сістэмы вакол ракі Ханган. Пошукі ў каналізацыі не маюць плёну. Сям’я вяртаецца ў кавярню на беразе ракі, каб пераначаваць, але выяўляе, што істота назірае за імі. Монстр перакульвае кавярню, а Хі Пон страляе і прымушае істоту бегчы. Трое мужчын пачынаюць пераследваць істоту і страляць у яе. У канчатковым рахунку Хі Пон гіне, Ган Ту захопліваюць салдаты, а Нам Іль і Нам Джу ўцякаюць у розных напрамках.

У бальніцы Ган Ту падслухоўвае, што няма ніякага віруса: урад проста спрабуе выратаваць сваю рэпутацыю. Каманда дактароў робіць хлопцу лабатамію. Медсястра даследуе абыякавага Ган Ту, але ён нечакана бярэ яе ў закладнікі, прыставіўшы да горла шпрыц. Ён уцякае, знаходзіць грузавік і едзе да моста. Хен То знаходзіцца ў глыбокай яме ў каналізацыі, куды яе прынесла істота. Монстр прыносіць у яму новых ахвяр. Усе яны аказваюцца мёртвымі, акрамя бяздомнага хлопчыка Се Ту. Нам Іль ідзе да сябра і з яго дапамогай высвятляе, адкуль паступіў званок Хен То. Сябар здраджвае яго, пазваніўшы ў паліцыю, але Нам Ілю ўдаецца збегчы. Ён пасылае тэкставае паведамленне Нам Джу з месцазнаходжаннем Хен То. Нам Джу сутыкаецца з монстрам, дзяўчына хоча стрэліць з лука, але яна зноў марудзіць, і ад удару хвастом монстра губляе прытомнасць і падае ў калодзеж. Хен То спрабуе выбрацца з каналізацыі па вяроўцы, зробленай з адзення ахвяр, але істота не дае дзяўчынцы гэтага зрабіць, схапіўшы яе і Се Ту.

У рэшце рэшт, Ган Ту знаходзіць монстра і пераследуе яго па зямлі. Нам Іль прачынаецца побач з бяздомным  і з дапамогай лікёру робіць некалькі кактэйляў Молатава. Нам Джу выбіраецца з калодзежа. Звер прыводзіць ўсіх трох сваякоў на бераг ракі, дзе нападае на дэманстрантаў, якія пратэстуюць супраць выкарыстання урадам «Жоўтага Агента», істоты і неіснуючага віруса. Паліцыя актывуе зброю масавага знішчэння «Жоўты Агент». Прабіраючыся скрозь атрутныя пары, Ган Ту выцягвае два дзіцячых цела з пашчы істоты. Хен То схапіла Се Ту і не была цалкам праглынута істотай, трымаючыся за яе вялікі зуб. Дзяўчынка задыхнулася. Істота прыходзіць у прытомнасць і спрабуе вярнуцца ў раку. У лютасці, Ган Ту хапае вулічны знак і пачынае біць ім монстра. Нам Іль пачынае кідаць у істоту кактэйлі Молатава. Бяздомны, якога сустрэў Нам Іль, аблівае істоту бензінам. Нам Джу падымае адзін з падпаленых фрагментаў анучы і з дапамогай лука пасылае яго ў вока монстру. Істота робіць апошнюю спробу ўцячы ў раку, але Ган Ту нарэшце забівае яе. Нам Джу і Нам Іль аплакваюць мёртвую пляменніцу, а Ган Ту атрымоўваецца вярнуць да жыцця Се Ту. Ган Ту ўсынаўляе Се Ту і жыве з ім ў адноўленай і ўтульнай кавярні. Дзеля абароны ён набыў вінтоўку. Па тэлевізары бясконца ідуць навіны пра падзеі, якія адбыліся.

 У ролях 

 Здымкі і прэм’ера 
Гэта трэці поўнаметражны фільм рэжысёра Пон Джун Хо. Рэжысёр вымушаны быў сябе абмяжоўваць рамкамі бюджэту, асабліва калі гэта тычылася спецэфектаў. Вобраз монстра стварыў Чан Чын Вэй, а змадэлявана істота была ў новазеландскай кампаніі «Weta Workshop». Рэжысёр не хацеў ствараць зусім ужо фантастычную, падобную на іншапланетную, істоту; ён папрасіў, каб яна была вялікіх памераў, трохі муціраваная і перайначаная, але, у цэлым, падобная на звычайнага насельніка марскіх глыбінь. Монстр мае пярэднія канечнасці, падобныя на канечнасці амфібій. Частка здымак вялася ў рэальных калектарах каля ракі Ханган без выкарыстання дэкарацый. Прэм’ера фільма адбылася на Канскім кінафестывалі 21 мая 2006 года, а затым у Паўднёвай Карэі 27 мая 2006 года. Фільм быў адабраны на некалькі кінафестываляў: паказы на адкрыцці Канскага кінафестывалю, ў Таронта, Токіа і Нью-Ёрку.

 Крытыка 
Пачатак фільма быў заснаваны на рэальным інцыдэнце, які адбыўся ў лютым 2000 года. Амерыканскія ўзброеныя сілы, якія размяшчаюцца ў Паўднёвай Карэі, малююцца так, што іх не турбуюць наступствы, якія могуць паўстаць з прычыны іх дзеянняў. Фільм сатырычна адлюстроўвае паўднёвакарэйскі ўрад, які паказаны канаючым у бюракратыі, некампетэнтным і абсалютна не дбаючым пра народ. Англамоўным крытыкамі фільм спадабаўся, пра што сведчыць рэйтынг у 92% на «Rotten Tomatoes». На «Metacritic» ён зарабіў 85 балаў і быў прызнаны адным з галоўных фільмаў 2007 года. Фільм атрымаў 18 кінематаграфічных узнагарод і ўдзельнічаў яшчэ ў 13 намінацыях. 19 чэрвеня 2007 года быў анансаваны сіквел «Монстра». Акрамя таго, «Twitch Film» 3 лістапада 2009 года абвясціў аб планах выпусціць кампутарную гульню па матывах фільма.

 Спасылкі 

Катэгорыя:Фільмы Пон Джун Хо